વિશાળ અનુભવબિંદુમાંથી પસાર થયા પછી નરસિંહને જે જ્ઞાન થયું તે તેની કવિતામાં તત્વજ્ઞાન સ્વરૂપે વહેતું આપ્યું છે. આમ પણ ‘nothing is poetry unless it transport’ તેમ નરસિંહની કવિતામાં પણ આવો મુકામ આવ્યો તે મુકામ જયદેવના ‘ગીત ગોંવિંદ’ નો પ્રભાવ, રાસલીલાનો પ્રત્યક્ષ અનુભવ અને આત્મજ્ઞાનના ઉદગારો થયાં છે. આ આત્મજ્ઞાનની વાણીમાં વેદ, ઉપનિષદ, રામાયણ, ગીતા જેવાં ગ્રથોના વિઘાનો સહજબાનીમાં અભિવ્યક્ત પામ્યાં છે! નરસિંહ માટે તો કવિતા प्रसाद्यामि गच्छति છે. સાઘ્ય કવિતા નથી, પરંતુ તેને કૃષ્ણભક્તિ સાઘ્ય છે. તેમાં ઉત્તમ કાવ્યકૃતિ શોઘવી એ આપણી બીજી વિશેષ ઉપલબ્ઘી કહી શકાય.